Oleg Jeknić

**Oleg Jeknić** (Sarajevo, 16. 4. 1970) je srpski filmski i televizijski reditelj, teoretičar medija i filmski istoričar.

Predaje istoriju i teoriju filma na Akademiji umetnosti u Beogradu. Njegova studija *[[Teorija interfejsa (knjiga)|Teorija interfejsa]]*, sa istorijskim pregledom koncepata medija i interfejsa, i predlogom nove teorije medija, objavljena je 2014. godine.

U ranoj karijeri 1990-ih je kao reditelj, između ostalog, bio i jedan od utemeljivača savremene scene filmske fantastike u Srbiji, kao i reditelj spotova grupe Bjesovi.

## Obrazovanje

Filmsku i televizijsku režiju je diplomirao na Fakultetu dramskih umetnosti u Beogradu 1998. godine.

Doktorsku disertaciju „Opšta teorija medija zasnovana na teoriji funkcija interfejsa u interaktivnoj komunikaciji“ odbranio je 2009. na Univerzitetu umetnosti u Beogradu, u okviru Interdisciplinarnih studija na grupi za teoriju umetnosti i medija.

### ''Teorija interfejsa''

Na osnovu svoje doktorske disertacije Jeknić je 2014. objavio knjigu *Teorija interfejsa*, u kojoj se razmatraju pitanja koja su aktuelna u savremenoj teoriji medija: šta je interfejs i koja mu je uloga u komunikaciji; šta je medij; kakva je razlika između medija i interfejsa, i u kakvom odnosu oni stoje. U njoj je dat istorijsko-analitički pregled koncepta interfejsa, uključujući filozofe i teoretičare, kao što su Imanuel Kant, Anri Bergson, Moris Merlo-Ponti, Maršal Makluan, Džejms Gibson, Lev Manovič, Mark Hansen i drugi. U knjizi je Jeknić dao i svoju originalnu teoriju interfejsa i medija uopšte.

## Umetnička i medijska karijera

Uz filmove Dinka Tucakovića i Marka Kostića, Jeknićevi rani filmovi u razdoblju 1993-1995. (*Igra piona* i *Uske staze*) smatraju se za začetnike današnje scene fantastičnog filma u Srbiji. Osim ovoga, autor se u ranom delu karijere bavio i dokumentaristikom, muzičkim spotovima i multimedijom.

Za beogradske reklamne agencije i televizijske produkcije je od 1995. do 2003. bio reditelj reklama, scenarista i kopirajter, kao i producent i autor internet sajtova i portala.

**Reditelj (izbor)**

* „Igra piona“, kratki igrani film, FDU, Beograd, 1993. Po motivima stripa Mirka Ilića i Igora Kordeja
* „Uske staze“, kratki igrani film, FDU i Radio Televizija Srbije, Beograd, 1995.
* „Enlitement“, dokumentarni film, TV BK Telekom, Beograd, 1995. 
* „Besprizori“, kratki igrani film, FDU, „Cyber films“ i „Crony“, Beograd, 1996.
* „Bjesovi: Sve što vidim i sve što znam“, muzički spot, „Metropolis Music“, Beograd, 1997.
* „Bjesovi: Kad mi stane dah“, muzički spot, „Metropolis Music“, Beograd, 1998.
* „63. padobranska brigada“, dokumentarni film, Vojno-filmski centar "Zastava film" i FRZ "Beograd", Beograd, 1996-1998.

## Akademska karijera
;Pedagoški rad
Od 2003. Jeknić se pretežno bavi akademskim radom. Na Akademiji umetnosti Alfa univerziteta u Beogradu je bio asistent u razdoblju 2003-2008, a na istom fakultetu je od 2010. docent na predmetima Istorija srpske kinematografije, Istorija svetske kinematografije i Teorija filma.

Na Fakultetu za medije i komunikacije Univerziteta „Singidunum“ u Beogradu predaje Teoriju interfejsa.

;Ocena naučnog rada
Jeknićev doprinos teoriji medija ocenjen je kao značajan: 

O inovativnosti nove teorije recenzent knjige, prof. dr Miodrag Šuvaković, kaže:

## Bibliografija
* Jeknić, Oleg. *Opšta teorija medija zasnovana na teoriji funkcija interfejsa u interaktivnoj komunikaciji* (doktorska disertacija), Grupa za teoriju umetnosti i medija na Interdisciplinarnim doktorskim studijama Univerziteta umetnosti u Beogradu, 2009.
* —||— „Mark B. N. Hansen: Filozofija tela kao sučelja tehničkih i bioloških informacionih sistema“, u: *Figure u pokretu, Savremena zapadna estetika, filozofija i teorija umetnosti*, Miško Šuvaković i Aleš Erjavec (ur.), Beograd, „Atoča“, 2009. (str. 721-740)
* —||— *[[Teorija interfejsa (knjiga)|Teorija interfejsa]]*, Centar za medije i komunikacije, Fakultet za medije i komunikacije, Beograd, 2014. 

## Reference

## Vanjske veze
* Oleg Jeknić na The Internet Movie Database (IMDB)
* Lična strana 
* „Subjektivizam Istočnoevropljana — radionica o Kišlovskom sa Olegom Jeknićem“ (informacija); Video snimak, „Kustendorf, filmski i muzički festival“, Mećavnik, Mokra gora, 2013.